Selv om landbetjenten på Læsø og andre steder indskrænker deres åbningstider, så betyder det ikke dårligere politiarbejde, siger chefpolitiinspektør Jørn Aaby fra Nordjyllands Politi. Landbetjent Per Tjeen på Læsø peger på, at hidtil har haft 450 henvendelser fra borgere i åbningstiden og fået mange tips og viden. En kontakt han nu mister. - Det er rigtigt, at landbetjenten har haft en stor berøring med de kunder, der kom på landpolitistationen til udstedelse af kørekort og pas, men nu bliver der tid til, at man kan komme ud og tale med borgerne, siger Jørn Aaby til P4 Nordjylland og fortsætter: - De kan bruge mere tid på ssp-arbejdet, foreningslivet, gårdmænd og forretningslivet. Og det er den måde, vi ønsker politiarbejdet skal foregå i fremtiden, siger han.

Opsummering:
Landpolitiet skal være mere opsøgende